
DISSERTATIO  MEDICA 


INAUGURATIS 


DE 


REMEDIIS  PURGANTIBUS. 


Remediis  exinanientibus  medici  jure  confidunt 
in  morborum  curatione.  Inter  haec  primum  haud 
dubie  tenet  locum  sanguinis  detractio ; huic  re- 
medio, sed  praeterea  nullis,  cedunt  purgantia. 

His  remediis  multisque  aliis  commune  est,  ut 
quantitatem  humoris  in  corpore  imminuant ; pur- 
gantia quidem  et  caetera  quae  augenda  secretione 
effectum  praestant,  partem  tenuem  humorum  tan- 

A 


o 


DE  REMEDIIS  PURGANTIBUS. 


tummodo  auferre  possunt,  attamen  eo  modo  tum 
magnopere  vensesectionis  effectum  adjuvant,  tum 
saepissime  magis  accommodantur  ad  corpus  nimis 
plenum  extenuandum  quam  ipsa  sanguinis  detrac- 
tio. Ex  antiquissimis  igitur  temporibus  ad  pur- 
gantia remedia  in  curandis  morbis  medici  confuge- 
runt ; et  hodiernis  quidem  temporibus  in  fere  nul- 
lo morbo  non  adhibentur,  et  in  multis  pene  totam 
constituunt  curationem. 

Quocirca  magnopere  interest  ut  omnia  quae  ad 
purgantia  attinent,  penitus  medico  cognoscantur, 
et  operis  pretium  erit,  nisi  me  sententia  fallit,  ani- 
mum paulisper  intendere  ad  praecipuas  res,  a qui- 
bus, in  sanandis  morbis,  utilitas  purgantium  re- 
mediorum pendet. 

Quoniam  vero  hac  occasione  opus  erat,  ut  de 
aliqua  re  scribam,  mecum  constitui  quaedam  de 
purgantibus  proponere.  Nihil  quidem  novi  de  re 
toties  agitata  proferre  queo  ; sed  prodest  subinde 
animo  reputare  atque  recensere  res  satis  notas, 
praesertim,  quoties  multiplices  sunt  atque  in  se 
plurima  comprehendunt. 

Omnia  includere,  quae  oportet,  in  hujusmodi 
opusculo  difficile  est ; sed,  ut  mihi  videtur,  max- 
ime digna  mentione  de  hac  re  proferam,  si  primo 

paucis  disseram  de  modo  quo  purgantia  effectum 
praestant,  atque  de  generibus  ad  quae  redigi  pos- 
sunt; dein  de  remediis  quae  cum  purgantibus 
conjunguntur  ad  effectum  eorum  adjuvandum ; 
tum  de  consiliis  quibus  absolvendis  accommodan- 
tur; porro  de  purgantium  conjunctione;  postre- 
mo de  praecipuis  morborum  generibus  in  quibus 
usurpanda  sunt. 

Purgantia  tribus  omnino  modis  adhiberi  pos- 
sunt ; in  ventriculum  nempe  accipiuntur,  in  in- 
testinum rectum  sub  forma  liquida  vel  solida  im- 
ponuntur, vel  super  abdomen  infricantur.  In  in- 
testino recto  sub  forma  solida  imposita,  aut  abdo- 
mini inuncta,  raro  multum  prosunt;  fere  nunquam 
igitur  hodie,  alterutro  modo,  medici  purgantibus 
utuntur. 


I)E  MODO  QUO  PURGANTIA  EFFECTUM  PRAES- 
TANT, DEQUE  EORUM  GENERIBUS. 

Recepta  in  ventriculum  triplici  modo  effec- 
tum praestare  queunt ; fibras  intestinorum  muscu- 
losas ciendo,  ita  ut  motus  peristalticus  canalis  in- 
citetur atque  acceleretur,  atque  ea,  quae  continen- 

tur,  celerius  deorsum  propellantur  et  dejiciantur  : 
vel  excitando  atque  irritando  extrema  vasa  excer- 
nentia membranae  eorum  internae,  ita  ut  magna 
muci  tenuis  copia  effundatur,  quo  solvitur  conten- 
ta materia  et  soluta  facilius  excernitur ; vel  deni- 
que secretionem  a jecinore  et  pancreate  augendo, 
propter  consensum,  ut  videtur,  inter  haec  organa 
atque  eorum  ductuum  ostia,  quibus  succis  opus 
est  ad  justam  intestinorum  actionem,  et  iisdem 
quantitate  auctis,  necesse  est  ut  solita  intendatur 
actio. 

Secundum  hunc  igitur  diversum  operandi  mo- 
dum, medicamenta  quae  alvum  solvunt,  a nonnnul- 
lis  auctoribus  in  plura  genera  divisa  fuerunt ; sed 
nescio  an  satis  constat  quae  medicamenta  quoque 
modo  effectum  praestent ; et  dubitandum  est  an 
quodvis  hujusmodi  medicamentum  uno  tantum 
modo  operetur.  Verisimilius  enim  videtur,  idem 
medicamentum  fibras  musculosas  intestinorum  ir- 
ritare, tum  vasa  secernentia  stimulare,  tum  humo- 
res e magnis  glandulis  vicinis  deducere.  Conce- 
dendum nihilominus  est,  multa  suadere  nonnulla 
medicamenta  magis  uno  ex  his  modis  quam  cae teris 
prodesse.  Omissis  vero  commentis  de  ratione  qua 
medicamenta,  de  quibus  agitur,  effectum  edunt, 

utile  est  in  curandis  morbis  eadem  ad  genera  redi- 
gere secundum  evidentes  quos  praestant  effectus  in 
corpore. 

Alia  enim  alvum  laxant,  dejectionesque  vix  mu- 
tant, neque  quod  ad  caetera  attinet,  corpus  afficiunt; 
alia  plures  dejectiones  plerumque  efficiunt  easdem- 
que  prorsus  liquidas  reddunt,  pulsus  arteriarum 
paulisper  infirmant,  et  totum  forte  corpus  aliquan- 
tum debilitant : alia  denique  plus  humoris  detra- 
hunt, plane  excitant  corpus,  pulsus  frequentiores 
reddunt,  functionesque  animales  adhuc  magis  in- 
firmant. 

Medicamenta  igitur  qua  alvum  movent,  in  Lax- 
antia et  Purgantia  dividi  possunt ; et  purgantia 
iterum  in  mitiora,  atque  validiora  sive  drastica, 
diducere  licet. 

Sub  Laxantibus  comprehenduntur,  Lac  ebuty- 
ratum,  Lactis  Serum,  Tamarindi  Indicae  pulpa, 
Cassiae  Fistulae  pulpa,  Manna,  Sulphur  sublima- 
tum, Olea  et  similia. 

Mitiora  purgantia  sunt;  varii  sales  medii;  Rhei 
palmati  radix  : Cassiae  Sennae  folia ; Ricini  com- 
munis oleum  e seminibus  expressum. 

Ad  validiorum  purgantium  genus  referuntur, 
Convolvuli  Jalapae  radix;  Convolvuli  Scammonia; 

gummi-resina  ; Stalagmitidis  Gambogiae  gummi- 
resina ; Cucumeris  Colocynthidis  pulpa  ; Momor- 
dicae  Elaterii  pulpa;  atque  Crotonis  Tiglii  oleum  e 
seminibus  expressum  ; quibus  adjici  potest,  oleum 
terebinthinae  volatile. 

Multa  tamen  ex  medicamentis  sub  his  generi- 
bus dispositis,  alia  quantitate  sumpta,  ad  aliud  re- 
ferenda sunt  genus. 


DE  REMEDIIS  QU^l  CUM  PURGANTIBUS  CONJUN- 
GUNTUR AD  EORUM  EFFECTUM  PROMOVEN- 
DUM. 


In  plerisque  morborum  exemplis  impromptu 
est  alvum  medicamentis  solvere : nulla  enim  re- 
media minus  saepe  spem  medici  fallunt.  Non- 
nunquam  vero  oriuntur  mala,  in  quibus  alvus  diu 
medicamentorum  purgantium  viribus  repugnant, 
ubi  omnia  medicinas  auxilia  ad  adstrictam  alvum 
superandam  postulantur. 

Plurasunt  remediaquas  ad  id  effectum  conferunt. 
Venaesectio  iis  auxilio  venit,  quoties  eandem  tuto 
adhibere  licet ; totum  relaxat  corpus,  spasmum 
vincere  potest,  et  fortasse  fibrarum  musculosarum 

irritabilitatem  auget ; sed  quocunque  modo  effec- 
tus ejus  explicandus  est,  haud  dubitandum  est  ex 
multis  exemplis  ad  hanc  rem  prodesse.  Remedi- 
um tamen  ejusmodi  est  ad  quod  non  temere  est 
confugiendum,  neque  saepe  oportet  eadem  uti  ad 
effectum  purgantium  promovendum,  nisi  aliam  ob 
causam  postuletur. 

Nauseantia  cum  purgantibus  conjuncta  haud 
parvam  conferunt  operam  ad  alvum  solvendam ; 
pleraque  quidem  nauseantia  per  se  alvum  movent ; 
sed  in  hoc  exemplo,  propter  aliquem  inter  cutem 
et  intestina  consensum,  alvi  dejectionem  adjuvare 
videntur. 

Opium  haud  raro  magnum  offert  auxilium  pur- 
gantibus ; in  his  exemplis,  ut  videtur,  spasmus  in- 
testinorum adest,  quo  soluto,  per  opii  effectum, 
purgans  simul  sumptum  valet  ad  alvum  dejicien- 
dam. 

Fotus  quoque  saepe  adjuvat,  et  ejusdem  effec- 
tus intestinorum  relaxationi  attribuendus. 

Frigidarium  et  aqua  frigida  huc  quoque  con- 
ferre dicuntur. 

Neque  omittenda  sunt  epispastica,  quas  abdo- 
mini imposita  haud  raro  tantum  praebuerunt  opem 
purgantibus  ut  alvus,  quam  prius  omnibus  repug- 

nasset,  solitis  remediis  facile  cesserit : quod  qui- 
dem potissimum  est  notanda  in  colica  saturnina, 
in  quo  exemplo  spasmum  superando  prodesse  vi- 
dentur, verique  simile  est  propter  eandem  causam 
utilia  esse  in  aliis  malis,  in  quibus  alvus  suppres- 
sa est. 


DE  CONSILIIS  QUIBUS  ABSOLVENDIS  PUR- 
GANTIA ACCOMMODANTUR. 

Medici  hodie  purgantibus  remediis  in  sanan- 
dis morbis  utuntur,  ad  ea  consilia  absolvenda,  nem- 
pe ut  materiem  fceculentem  in  intestinis  retentam 
expellant,  ut  justam  suam  actionem  ex  quacunque 
causa  laesam  atque  impeditam,  intestinis  restitu- 
ant, ut  secretionem  e vicinis  glandulis  haud  raro 
imminutam  atque  turbatam, promoveant  idoneam- 
que  reddant,  ut  diathesin  corporis  phlogisticam 
nimiamque  ejus  plenitudinem  auferant,  denique 
ut  absorptionem  e cavis  corporis  clausis  augeant 
atque  intendant. 

Ex  plurimis  causis  quibus  homines  quotidie  ob- 
jiciuntur, alvus  adstringitur  etiam  in  sanis  corpo- 
ribus ; exercitationis  idoneae  defectus,  nonnulla 

quoque  exercitationis  genera,  uempe  equitatio,  ve- 
hicula, navigatio,  varia  cibi  genera,  et  ciborum 
concoctio  parum  sana,  alvum  torpere  faciunt,  et 
saepenumero  nisi  ad  medicamentorum  opem  homo 
confugerit,  saevissima  inde  concitantur  mala.  Et 
in  multis  morbis  etiam  levioribus  justa  intestino- 
rum deficit  actio,  atque  supprimitur  alvus,  qua 
soluta  opus  est  tum  ad  urgentem  morbum  sanan- 
dum tum  ad  graviorem  avertendum. 

Quin  et  in  plurimis  malis  intestina  non  modo 
torpent ; sed  eorum  munus  eo  usque  mutatur  at- 
que perturbatur,  ut  nihil  prosit  ad  medelam  do- 
nec, remediis  purgantibus  iterum  atque  iterum  ad- 
hibitis, justa  intestinis  restituatur  actio : quod 
quidem  vir  omni  laude  dignus,  optimeque  de  me- 
dicinam facientibus  meritus,  Dr  Hamilton  Pri- 
mus, recte  atque  plene  docuit. 

Haud  raro  fit  ut  secretio  jecinoris  impediatur, 
vel  ductus  ejus  calculis  vel  spasmo  aliave  causa 
obstruantur,  et  in  his  exemplis  purgantia  eximi- 
um offerunt  levamen.  Probabile  quoque  est  pur- 
gantia posse  promovere  liquoris  pancreatis  secre- 
tionem ad  concoctionem  admodum  necessariam, 
siquando  hascce  secretio  languescat. 

Quoties  diathesis  phlogistica  adest,  aut  corpus 

nimia  sanguinis  plenitudine  utitur,  manifestum 
est  purgantia  posse  magnum  praebere  auxilium. 
Excretio  enim  per  intestina  plerumque  satis  faci- 
le excitatur,  et  magna  humoris  copia  hoc  modo 
detrahi  potest.  In  nonnullis  quoque  exemplis 
fieri  potest,  ut  irritatione  contraria  morbos  remota- 
rum partium,  alvi  solutio  mitiget. 

Diu  medicis  notum  est  aequilibrium  quasi  exis- 
tere  inter  exhalationem  et  absorptionem,  ita  ut 
quoties  exhalatio  'plurimum  aucta  sit  absorptio- 
nem quoque  augeri.  Si  igitur  plus  humoris  in 
intestina  effunditur,  plus  absorbetur  a caeteris 
partibus  ; ac  si  nimium  humoris  in  aliquo  corpo- 
ris cavo  collectum  est,  saepe  aucta  in  intestina  per 
purgantia  secretione,  idem  prorsus  tollitur,  ma- 
lumque hydropicum  sanatur. 

Alia  praeterea  est  lex  corporis  quae  saepe  in  eo 
exemplo  conspicitur  ; nempe,  aequilibrium  esse 
inter  secretiones  ita  ut  quoties  alia  supra  modum 
augetur,  casterae  pro  rata  parte  imminuuntur.  In- 
testinorum igitur  secretione  copiosiori  facta,  cete- 
rae secretiones  parciores  redduntur,  et  hoc  modo  vi 
solita  absorptionis  aquae  coacervatio  tollitur  e ca- 
vo clauso,  quum  primum  exhalatio  praeter  natu- 
ram in  idem  temperata  fuit. 

DE  MEDICAMENTORUM  PURGANTIUM  CON- 
JUNCTIONE. 

Duo  vel  plura  remedia  purgantia  simul  sump- 
ta, saepe  reperta  sunt  magis  prodesse  quam  unum 
majori  copia  sumptum.  Quoniam  haud  improba- 
bile est  (ut  jam  dictum  est)  purgantia  alia  alio 
modo  effectum  praestare,  utilitas  purgantium  con- 
junctorum fortasse  huic  causae  attribuenda  est. 
Aliud  enim  potest  fibras  intestinorum  musculosas 
excitare,  aliud  secernentium  vasorum  oscula  sti- 
mulare, aliud  denique  humores  detrahere  e hepate 
aut  pancreate,  ita  ut  his  tribus  effectibus  conjunc- 
tis plus  proficitur  quam  aliquo  ex  his  per  se  edi- 
to. 

Fieri  quoque  potest  ut  medicamentum  non  fa- 
cile in  intestinorum  succis  solvendum,  facilius  sol- 
vatur quoties  cum  medicamento  conjunctum  sit, 
quo  multum  humoris  elicitur,  ita  ut  promptius 
atque  validius  quam  per  se  effectum  edat  *.  Quo- 


* Vide  “ Pharmacologia,”  J.  A.  Pauis,  tom.  i.  ad 
p.  280. 

cunque  vero  modo  explicanda  est  res,  de  utilitate 
conjunctionis  hujusmodi  non  dubitandum  est,  me- 
dicumque oportet  animum  ad  eandem  intendere. 
Hic  sat  erit  pauca  proponere  exempla,  ex  quibus 
judicare  possumus  quantum  valeat  in  sanandis 
morbis. 

Infusum  Sennae  cui  adjectus  est  vel  Tartras 
Potassae,  Sulplias  Magnesiae  aut  Sulphas  Sodae, 
celerius  et  cum  minore  incommodo  alvum  solvit 
quam  per  se  sumptum. 

Quod  quidem  plures  testantur  auctores*,  Pulvis 
Salinus  compositus  Pharmacopoeiae  Edinensis  exi- 
gua copia  sumptus  satis  plene  alvum  movet,  quod 
nulli  causa  attribuendum  est  nisi  mixturae  salium 
ex  quibus  constat.  Gambogia  vel  Scammonia  cui 
Aloe  adjecta  est,  magis  prodest  quam  singulatim. 
Et  impromptu  est  plurima  alia  exempla  ejusdem 
rei  memorare  ; sed  brevitas  bujusce  disputationis 
vetat  in  alia  descendere. 


* Vide  “ Blaxe^  Elements  of  Medical  Logic.11 

DE  PRJECIPUIS  MORBORUM  GENERIBUS  IN  QUI- 
BUS USURPANDA  SUNT  PURGANTIA. 

Cunctos  memorare  morbos  in  quibus  profici- 
unt purgantia  longum  esset,  neque  in  hujusmodi 
disputatione  necessarium.  Et  quoniam  jam  pro- 
posita sunt  consilia  quibus  absolvendis  accommo- 
dantur, ea  praetermittam  mala  in  quorum  curatio- 
ne inter  medicos  plerosque  constat  medendi  consi- 
lia purgantia  medicamenta  postulare  ; de  iis  prae- 
cipue dicturus  in  quibus  aliquis  dubio  locus  est  de 
eorundem  adhibendorum  utilitate  : atque  a febri- 
bus atque  exanthematis  incipiam. 

In  febre  continua  quae  usque  eo  in  nostris  re- 
gionibus subinde  grassatur,  fere  nulla  remedia  ma- 
gis utilia  sunt  quam  purgantia.  In  hoc  morbo  se- 
cretiones cunctae  plerumque  imminuuntur,  atque, 
inter  caeteras,  intestinorum  secretio  deficit,  unde 
alvus  raro  non  supprimitur.  Porro  quoties  deji- 
citur alvus,  praeter  solitum  foetet,  nigrescit,  aut 
alio  modo  a sana  conditione  deflexit ; ex  quo  pa- 
tet intestina  non  modo  torpere  : sed  secretiones 

quae  fiunt,  vitiatas  morbidasque  factas  esse.  Haec 
vero  acris  materia  in  intestinis  retenta,  non  potest 
non  totum  corpus  irritare,  febremque  intendere, 
atque  exacerbare,  neque  facile  sanatur  malum  ni- 
si eadem  expulsa  justaque  tandem  intestinis  red- 
dita actione,  quod  fieri  nequit  citra  purgantia  ite- 
rata. Quoniam  vero  in  febricitantibus  vires  cor- 
poris multum  infirmantur,  medici  diu  metuerunt 
ne  alvi  solutione  frequenti  aeger,  amissis  viribus, 
morbo  succumbat.  Sed  corporis  infirmitas  a mor- 
bo pendet,  et  quidquid  igitur  imminuere  morbum 
vel  causam  quae  eundem  sustinet,  tollere  potest, 
adeo  non  magis  corpus  infirmius  reddet,  ut  vires 
relictas  conservet,  amissasque  restituit.  Purgan- 
tia quidem  in  sano  corpore  vires  animales  relax- 
ant ; sed  harum  debilitas  non  tantum  timenda 
est  in  febre  quantum  vitalium  functionum  infir- 
mitas, et  nulla  causa  aeque  easdem  resolvit  ac  intes- 
tinorum irritatio,  quod  plurimis  exemplis  improm- 
ptu  est  ostendere.  Patet  quoque  purgantia  non 
tam  corpus  debilitare  quam  acria  retenta,  ex  eo 
quod  vinum  aliaque  stimulantia  minus  necessaria 
fuerunt  ad  sustinendas  febricitantium  vires,  ex  quo 
tempore  medici  a Dre  Hamilton  docti  purgan- 
tibus uti  in  febribus  coeperunt. 

Purgantia  igitur  sumpta  in  primis  febris  die- 
bus prohibere  videntur,  ne  signa  maligna  sive 
typhoidea  accedant,  et,  his  etiam  jam  ortis,  com- 
moda sunt,  quoniam  hoc  febris  tempore  secretio- 
nes potissimum  vitiantur,  ideoque  evacuari  atque 
e corpore  eliminari  debent. 

Quanquam  autem  de  purgantium  utilitate  in  fe- 
bribus mihi  magnopere  persuadetur,  tum  eorum  auc- 
toritate qui  horum  usum  monuerunt,  tum  cunctis 
exemplis  febrium  hoc  modo  curatis,  quae  ipse  hac- 
tenus vidi,  nolo  tamen  affirmare  non  fieri  posse  ut 
hoc  genus  curationis  nimis  temere  peractum  atque 
ultra  modum  adhibitum,  malum  inferat  atque 
haud  parum  noceat.  Adversus  hunc  errorem  ni- 
mis cavere  nequimus ; quisquis  enim  ad  medicina? 
historiam  animum  paulisper  adverterit,  facile  sen- 
tiet quoties  factum  sit  ut  utile  medicamentorum 
genus  in  desuetudinem  abierit  prorsusque  neglec- 
tum sit,  quia,  propter  manifestam  utilitatem,  ni- 
mis saepe  a medicinam  facientibus  adhibitum  fue- 
rat, ex  quo  in  nonnullis  exemplis  perniciosum  eva- 
derat. 

Sat  autem  est  in  febribus  alvum  solutam  te- 
nere ; ad  quam  rem  opus  est  medicamento  miti 
purganti  quotidie  sumere,  et  sa?pe  non  nisi  omni 

altera  die.  Sub-Murias  Hydrargyri  cum  Convol- 
vuli Jalapae  pulvere,  in  initio  optime  convenit ; 
postea  sales  medii  purgantes,  Sulphas  nempe  Sodae, 
Sulphas  Magnesias,  Tartras  Potassae,  aut  Tartras 
Sodae  et  Potassae,  ex  aqua  pura  vel  ex  Sennae  infu  - 
so  solutus,  prout  opus  sit. 

Si  diarrhoea  sponte  oritur,  sat  erit  in  plerisque 
exemplis  Sulphatem  Magnesiae  ex  aqua  Menthae 
piperitae  sumere ; ac  si  dolor  urget,  Enema  emolli- 
ens vel  etiam  anodynum  conveniet.  Aliquando 
quidem  opiatain  ventriculum  sumpta  postulantur; 
sed  raro  usque  adeo  urget  alvus  fusa  ut  haec  sint 
necessaria. 

Ex  exanthematis,  Scarlatina,  Pubeola,  Vario- 
la maxime  purgantibus  levantur. 

In  Scarlatina  prae  omnibus  iisdem  uti  oportet ; 
quoniam  febris  plerumque  vehemens  est ; et  pluri- 
ma adsunt  diatliesis  phlogisticae  signa : in  multis 
quoque  exemplis,  dejectiones  aeque  vitiantur  atque 
in  typho  ipsa.  Multi  in  Scarlatina  metuerunt 
ne  purgantibus  corpus  nimis  infirmaretur,  ac  ne 
exanthema  acute  repelleretur:  de  priori  timoris 
causa  sat  jam  dictum  ; et  quod  ad  alteram  atti- 
net, jam  satis  patet  ex  plurimorum  medicorum 
animadversionibus,  purgantia  non  repellere  exan- 
themata, neque  in  hoc  neque  in  aliis  similibus 

morbis.  Ex  ingenti  quoque  periculo  quod  di- 
arrhoea sponte  orta  in  Scarlatina  denunciat,  alii 
graviori  causa  purgantia  metuerunt  atque  prohi- 
buerunt. Vir  quidem  clarissimus  Gilbeutus 
Blane,  Eques,  judicavit  Doctorem  Hamilton 
nimis  laudare  purgantia  in  Scarlatina,  atque  hanc 
posuit  causam,  quare  non  in  omni  exemplo  conve- 
niant. Sed  quia  diarrhoea  sponte  orta  periculo- 
sum morbum  denunciat,  non  necesse  est  ut  pur- 
gantia quoque  periculum  afferant.  Diarrhoea  in 
his  exemplis  oriri  potest,  vel  ab  inflammatione 
membranae  mucosae  intestinorum,  vel  ab  irritatione 
intestinorum  propter  sordes  quae  a faucibus  labo- 
rantibus demittuntur,  et  in  utroque  casu  purgan- 
tia possunt  hoc  ipsum  symptoma  levare  atque 
tollere  ; in  priori,  quia  prohibent  ne  inflammatio 
vehementior  accedat ; in  altero,  quia  causam  mali 
expellunt.  Et  profecto  inter  multos  constat  auc- 
tores, nulla  remedia  tantum  prodesse  ad  diarrhoe- 
am in  scarlatina  prohibendam  quantum  purgantia 
in  initio  sumpta. 

Doctores  Wili.an,  Bateman  et  Binns  *, 

c 


* Vide  Bateman,  “ Practical  Synopsis  of  Cutaneous 
Diseases,”  ad  p.  79. 

confirmant  id  quod  Doctor  Hamilton  propo- 
suit ; laxantia  nempe  optime  adversus  diarrhoeam 
tantum  in  hoc  morbo  timendam  praecavere.  Et 
Doctor  Hamilton  ipse,  qui  jam  multos  annos 
ea  curatione  usus  est,  multumque  interea1'  inter 
aegros  hujusmodi  versatus  fuit,  nuper  affirmavit  in 
eo  libello  *,  quem  inter  amicos  suos  vulgavit,  se 
nunquam  vidisse  quodquam  exemplum  hujus  mor- 
bi in  quo  purgantia  non  utilia  essent. 

De  Rubeola  et  Variola  fere  eadem  dici  pos- 
sunt : in  his  morbis  purgantia  febrem  imminu- 
unt, et  saepe  venaesectionem  supervacuam  reddunt. 
Neque  potest  affirmari,  eadem  aut  eruptionem  re- 
pellere, aut  alio  quoquam  modo  aegro  nocere.  Iu 
Rubeola  admodum  convenire  videntur,  quoniam 
morbi  qui  a mala  sana  canalis  intestinalis  conditi- 
one pendent,  eandem  saepe  sequuntur.  Et  diar- 
rhoea quidem  quae  in  multis  hujus  morbi  exem- 
plis versus  finem  sponte  incidit,  mala  pectoris  se- 
quelasque ejusdem  molestas  prohibere  putatur  f . 


* Remarks  on  some  passages  in  Sir  Gilbert  Blane’s 
Elements  of  Medical  Logic.  By  the  author  ot‘“  Obser- 
vations  on  the  Utility  and  Administration  of  Purgative 
Medicines.”  Edinburgh,  1S21. 

f Vide  Bateman,  op.  citat,  ad  p.  63. 

Et  in  Variola  proficiunt  eadem  ratione  qua  in 
febre  continua,  quoniam  symptomata  quas  Typhoi- 
dea  nominantur,  haud  raro  tandem  incidunt,  vix 
nisi  purgantibus  prohibenda. 

In  Febre  Infinitum  Remittente,  nulla  remedia 
purgantibus  anteponenda  sunt.  Hic  morbus  diver- 
sas induit  formas,  et  haud  raro  symptomata  Hy- 
drocephali  acuti  simulat : idem  videtur  esse  mor- 
bus cui  Doctor  Hamilton,  nomen  Marasmum 
imposuit.  Inter  hujus  morbi  initia  alvus  plerum- 
que maxime  adstricta  est ; postea  quidem  aliquan- 
do fit  fusa.  Dejectiones  plerumque  admodum  vi- 
tiantur ; aquas  per  quam  argilla  diffusa  est  simil- 
limae sunt,  et  admodum  foetent.  Et  nonnunquam, 
etiamsi  quotidie  alvus  reddita  est  vel  saepius, 
magna  copia,  sumptis  purgantibus,  faeces  dejiciun- 
tur; ex  quo  patet,  justam  intestinorum  actionem 
deficere,  et  materiam  excernendam  retentam  fuis- 
se. Si  igitur  haec  materia  vitiata  non  excernitur, 
sed  usque  quantitate  augetur,  necesse  est  ut  mor- 
bus, qui  urget,  ingravescat  atque  exacerbetur,  ex 
irritatione  cui  intestina  inde  subjiciuntur.  Si  ve- 
ro, purgantibus  adhibitis,  quotidie  evacuatur  al- 
vus, incremento  morbi  prohibito,  spatium  datur 
quo  intestina  ad  justam  suam  functionem  redire 

sinantur.  Et  quod  hic  proponitur,  satis  experi- 
entia confirmatur  ; sumptis  enim  purgantibus,  hic 
morbus  plerumque  intra  breve  spatium  sanatur, 
hisque  neglectis  diu  trahit  aegrum,  et  saepe  insa- 
nabiles inducit  morbos. 

Ex  his  jam  dictis  satis  patet  quam  utilia  sunt 
purgantia  in  febrilibus  morbis : proximum  est  ut 
pauca  dicam  de  eorundem  utilitate  in  nonnullis 
morbis  longioribus ; et  in  hac  parte,  limites  opus- 
culi hujusmodi  non  sinunt  ut  dicam  nisi  de  Chlo- 
rosi.  Chorea  atque  Hysteria. 

Chlorosis  fere  propria  est  puellis  ; sed  ad  ean- 
dem aetatem  plura  symptomata,  quibus  hic  distin- 
guitur, morbus,  pueros  qnoque  occupat.  Praeci- 
pue in  infirmioribus  oritur,  iisque  qui  intra  do- 
mum continentur,  neque  satis  exercentur.  In  foe- 
minis  multo  major  proclivitas  est  ad  alvi  duritiem 
quam  in  maribus,  et  a latiori  pelvi  in  illis  multo 
plus  materiae  fceculentae  colligi  potest  quam  in  his. 
In  foeminis  vero  infirmioribus,  intra  domum  con- 
tentis parumque  exercitatis,  quae  ad  Chlorosin  adeo 
proclives  sunt,  necesse  fere  est  ut  alvus  supprima- 
tur. Si  materiae  foeculentae  coacervatio  igitur  non 
pro  causa  est  quae  hunc  morbum  excitat,  eundem 
saltem  comitatur,  ita  ut  inde  exasperetur  malum, 

atque  prohibeatur  ne  sponte  vel  remediis  sanetur. 
Remedia  vero  quae  maxime  laudantur,  a plerisque, 
in  hoc  malo,  sunt ; varia  exercitationis  genera,  sal- 
tatio nempe  et  equitatio,  societas,  fontes  medici- 
nales, aer  ruris,  cum  roborantibus  atque  emmena- 
gogis,  quibus  procul  dubio  sanitas  saepe  restitui- 
tur. Sed  omnibus  quae  cum  eodem  conflictantur 
non  conceditur,  his  omnibus  remediis  uti : cogi- 
tandum igitur  est  qua  ratione  haec  effectum  praes- 
tent, ut  remedia  reperiamus  quae  in  omnium  po- 
testate  sunt.  Commune  vero  est  his  plerisque  re- 
mediis ut  alvum  moveant,  vel  saltem  ut  causas  as- 
trictae alvi  auferant.  Fieri  igitur  potest  ut  alvi 
solutio  hunc  morbum  tollere  queat.  Quod  quidem 
Doctor  Hamilton  satis  demonstravit,  iis  ex- 
emplis quae  in  libro  suo  eximio  de  Purgantibus 
exposuit. 

Nunc  ad  purgantium  usum  in  Chorea  transeo. 
Hic  morbus,  quod  ad  indicia  quae  genus  musculo- 
sum afficiunt,  satis  recte  atque  lucide  in  multis 
auctoribus  expositus.  Sed  symptomata  quae  func- 
tiones naturales  in  eodem  perturbunt,  vix  medico- 
rum attentionem  ad  se  vindicarunt.  Doctor 
Hamilton  qui,  quadraginta  hujus  morbi  exem- 
pla curavit,  affirmat,  hunc  morbum  in  iis  incidere, 

quorum  valetudo  laesa  est  defectu  exercitationis 
atque  diaeta  parum  idonea  minusve  nutriente  ; 
appetitum  ciborum  varium  esse  saepe  voracem,  ab- 
domen in  plerisque  durum  atque  tumidum,  alvum- 
que astrictam  esse,  et  tandem  concoctionem  male 
perfici  appetitumque  maxime  imminutum.  Ex 
his  symptomatis  hujus  mali  fas  est  judicare,  ido- 
neam intestinorum  actionem  aliquo  modo  laesam 
atque  turbatam  fuisse,  ac  (ut  jam  dictum  est  de 
Chlorosi)  si  hic  morbus  non  pendet  ab  hac  intes- 
tinorum conditione,  saltem  eadem  sustineri  atque 
in  longum  protrahi  potest.  Opinio  quidem  pro 
qua  Doctor  Hamilton  contendit,  non  satis  me- 
dicorum commentis  de  hoc  morbo  respondet ; ea- 
dem tamen  admodum  est  probabilis,  quoniam  alii 
morbi  spasmodici,  Epilepsia  nempe  et  Hysteria,  ut 
inter  omnes  constat,  saspe  ab  intestinorum  irritatio- 
ne pendent.  Utcunque  vero  res  se  habeat  quod  ad 
causam  hujus  mali,  ex  exemplis  quae  Doctor  Ha- 
milton exposuit,  in  quibus  sanitas  reddita  fuit 
purgantibus,  mihi  quidem  persuadetur  nulla  re- 
media tantum  prodesse  in  Chorea  quantum  pur- 
gantia. 

Multique  auctores  nuper  confirmarunt  omnia 
quae  Je  hujus  morbi  curatione  in  libro  Doctoris 

Hamilton  proposita  sunt.  Inter  quos  vir  jam 
dictus  Gibertus  Blane,  Eques,  fatetur  se  foe- 
minam  hoc  morbo  laborantem  purgantibus  sa- 
nasse secundum  Doctoris  Hamilton  rationem,  e 
qua  ingens  materiae  foeculentae  copia  dejecta  fuit, 
antequam  ad  sanitatem  restituta  fuit.  Idem  au- 
tem medicus  negat  purgantia  semper  necessaria 
esse,  affirmatque  frigidarium  atque  tonica  posse 
intra  brevius  spatium  hunc  morbum  sanare.  Si 
vero  liceat  credere  Doctori  Hamilton,  frigida- 
rium ipsum  alvum  solvit,  ideoque  hoc  remedium 
non  alio  modo  prodest  in  Chorea  nisi  alvum  lax- 
ando. Inter  caeteros  qui  purgantium  utilitatem 
in  Chorea  confirmant,  certior  factus  meo  Patre 
eodem  nunquam  spem  illius  fefellisse  in  sanando 
hoc  morbo.  Quum  vero  prima  signa  Choreae  sese 
ostendere  incipiunt,  purgantia  modica  sumpta 
morbum  compescunt,  prohibentque  ne  in  magnum 
increscat.  Sin  medicus  non  accersitur  donec  ma- 
lum jam  plene  corpori  insedit ; purgantia  validi- 
ora necessaria  sunt,  quae  saepius  sunt  iteranda. 

Doctor  Hamilton,  non  contentus  argumen- 
tis quae  suae  curationes  praebent,  de  purgantium 
profectu  in  hoc  morbo,  plura  citavit,  ex  quibus  pa- 
tet, viros  olim  celeberrimos  in  medendi  arte,  nem- 

pe  Sydenham,  De  Haen  et  Stoll,  Choream 
eodem  modo  sanasse,  etiamsi  non  videntur  semper 
medelam  vero  remedio  attribuisse. 

Ut  ad  Hystcriam  tandem  procedam,  multa 
symptomata  quae  in  hoc  malo  vexant,  plane  a ca- 
nali alimentario  turbato  atque  laboranti  oriuntur, 
qualia  sunt,  alvus  astricta,  aliquando  fusa,  flatus, 
ructus  foetidus  aut  acidus,  vomitus,  atque  globi 
sensus  per  abdomen  se  volventis.  Fieri  potest  ut 
affectus  ventriculi  et  intestinorum  insolitus  sit  vi- 
tium primarium,  a quo  cuncta  pendent  mali  symp- 
tomata ; et  multa  argumenta  proferri  possent,  si 
opus  esset,  ad  hanc  opinionem  confirmandam. 
Non  vero  necesse  est  ut  res  ita  se  habeat,  ad  pur- 
gantium utilitatem  in  eo  malo  ; corpus  enim  hu- 
manum non  inanimatae  materiae  simile  est,  quod 
ad  causas  et  effectus  mutationum  quae  fiant.  Ne- 
que symptomata  quae  incidunt  in  morbis,  plerum- 
que referenda  sunt  ad  unicam  causam,  a quo  cunc- 
tae penderent  mutationes  quae  observantur  ; pri- 
ma quidem  mutatio  quae,  in  corpore  a sanitate  de- 
flexuro, fit,  alias  mutationes  gignit,  haeque  invicem 
alias,  donec  symptomata  quibus  distinguitur  mor- 
bus, afferantur.  Sed  prima  causa  saepe  efficacior  fit 
mutationibus  quas  ipsa  creavit,  et  ita  deinceps  de 

caeteris,  ut  omnes  mutationes  quae  factae  sunt  invi- 
cem atque  mutuo  inter  se  agunt,  atque  augentur. 

Quamobrem  morbus  saepe  protrahitur  atque 
augetur,  non  tantum  prima  causa  adhuc  existen- 
te,  quantum  perturbatione  alicujus  functionis 
quam  excitavit,  qua  per  remedia  submota,  saepe 
causa  primaria  evanescit,  et  totus  morbus  tollitur. 
Ideo  in  exemplo  de  quo  agitur,  Hysteria  nempe, 
perturbatio  intestinorum  fortasse  non  est  prima 
morbi  causa  ; sed  ipsa  alia  causa  inducitur  ; hoc 
tamen  intestinorum  vitium  pro  magna  morbi  par- 
te est,  quo  sublato  haud  incredibile  est  totum  de- 
cessurum esse  malum. 

Hujusmodi  tamen  commentis  minime  confiden- 
dum est  in  morborum  curatione.  Experientia 
optime  medicos  docet,  qua  duce  raro  falluntur. 
Et,  ut  mihi  videtur,  experientia  satis  purgantium 
utilitatem  in  Hysteria  ostendit.  Doctor  Ha- 
milton,  pluribus  exemplis  expositis,  docuit 
quantum  in  hoc  morbo  valeant ; et  quantum 
ipse  hunc  morbum  vidi,  prorsus  ad  illius  sen- 
tentiam de  hac  re  accedo.  Non  his  solis  quidem 
confidendum  est ; sed  nulla  remedia  videntur  tan- 
tum ad  sanitatem  reddendam  conferre.  Eximium 

eorundem  effectum  nuper  vidi  Nosocomio  hujus 
urbis,  in  foemina  hoc  morbo  laborante,  quam  Cl. 
Doctor  Graiiam  curavit ; in  eo  exemplc^  mor- 
bus diu  perstiterat,  per  plures  etiam  menses  et 
post  brevi  spatium,  sumpto  saepius  infuso  Sennae 
cum  Sulphate  Magnesiae,  ad  sanitatem  restituta 
fuit. 

Impromptu  est  plura  exempla  proponere  : sed 
sat  jam  de  hac  re  dictum  est. 

Neque  tempus  sinit  ut  de  aliis  pluribus  morbis 
dicere,  in  quibus  purgantia  proficiunt ; huic  enim 
opusculo  jam  finem  imponere  oportet.  Nolo  ta- 
men hanc  praetermittere  occasionem  testandi  quan- 
tum Vir  Clarissimus  Doctor  Hamilton,  de  me- 
dicis meritus  sit,  quantumque  toti  hominum  ge- 
neri profuerit,  docendo  quam  valeant  Purgantia 
in  sanandis  iis  morbis  quibuscum  homines  max- 
ime conflictantur. 


FINIS. 

